
Milà sau datorie? 


De 'repeţită-ori, am trebuit să lămurim” în acest organ chestia 
rezeşască pentru a informa lumea românească despre îndreptă- 
tirea ei şi despre necesitatea de a io susținea și promova din 
toate puterile, până când încă nu e prea târziu. De repeţite ori. 
am trebuii să combatem păreri greşite despre această parte a. ches- 
tiei naționale, păreri şi prejudiții ce ne-au ajuns la cu- 
noștință fie pe calea publicisticei, fie pe cale privată, şi 
am. arătat celor răuvoitori sau  neîncrezători, precum şi 
gheșeftarilor politici, că acțiunea noastră nu e o ma- 
nevră a unor persoane oarecari pentru a se „rădica'' la însemnătate 
politică, că ea nu € o mişcare separatistă de castă, că nu eo 
utopie (ceea ce se dovedește prin rezultatele ei de până achma) 
şi că în fine nu e o prostie, ci o înţeleaptă încercare de reparare a 
unei neglijenţe politice-naţionale de mai bine de jumătate de secol. 
Şi mulţi ni-au dat consimțământul lor prin o încurajare ce le. face 
cinste, alții, mai de rușine, mai de fața lumii, le-au urmat şi chiar 
ne-au sprijinit cu fapta. 

Dar (lăsând la. o parte pe aceia cari, din motive personale, 
au rămas dușmanii noștri fățiși) sunt unii cari, dacă, vrând-nevrând, 
recunosc îndreptăţirea chestiei răzășești, nu se pot lepăda de unele 
gânduri de rezervă pe cari, întrun moment de slăbiciune, le dau 
pe faţă. 

Astfel, nişte politiciani, din cei mai mărunți, s'au rostit odată 
că ei ne vor sprijini în acţiunea noastră, pentru că li-i milă de noi 
răzeşii, însă nu ne vor lăsa să ne rădicăm prea mult şi să ne 
întărim, pentrucă totuși țăranul ar fi talpa țării... etc. 

La această nedumerire a domnilor din chestie, a căror părere 
vor fi având şi alţii de felul lor, avem două respunsuri, după în- 
țelesurile ce le pot avea cuvintele lor. Întâiu: Nu e posibil 
împrejurările de azi un progres atât de repede și în așa fel al 
răzeşilor încât ei să ajungă o stare privilegiată față de „talpa 
țării“. Căci, dacă chiar toți deputaţii români (fie zis într'un ceas 
bun!) s'ar interesa cât de intensiv de chestia răzășească, ei m'ar 
neglija. majoritatea sau întregul alegătorilor lor țărani, pentru a 
zidi răzeşilor curți. boierești, a le procura „cai sirepi“ ca pe timpul 
Tatarilor şi pinteni de argint şi cete de robi. Aceasta ar însemna o 
stare privilegiată. Ci ei, cu mari sforțări. şi mari jertfe materiale 
ale neamului românesc din Bucovina, ar ajunge doar în vre-o 30 
sau 40 de ani ca răzeșii din Costeşti, Cabeşti, Carapciu pe Ce- 
remuș etc. să se apropie naţionalicește de starea. în care se află 


frații lor din Ropcea, Igești, Broscătuți, vorbind ei între ei ro-: 


mânește şi având școli româneşti, cabinete de lectură etc. Ei! şi 
cine ar fi român atât de prăpădit și blăstămat de Dumnezeu, ca să 
nu dorească un astfel de progres, care nu ar fi un. progres al 
unei stări ci al naţiunii, române? Pe domnii cei „miloși“ cari se 
fac a ne întinde.o pomană, pane- să-i  îngrijască” « altceva. Și aice 
vine răspunsul al doilea: j j ' i 

Nu progresul răzeşilor înstrăinați, progres ce stă Azi la în- 
ceputul: său și- e periclitat încontinuu prin duşmănia Rutenilor, ci 
însemnătatea politică ce sar putea atribui mișcării noastre îi pune 
pe gânduri. Aice, am putea opune şi noi o „milă“ iertătoare acelor 
ce ne onorează cu „mila“ lor, căci ce să gândești. despre un. poli- 
tician român ipe care-l nelinișteşta: o manifestare. cinstită şi sănä- 
toasă a naţionalismului român? EI, sau“nu e destul de onest sau 
e prea comod și-și teme poziţia pe: care “ar putea să i-o 'iee “cel 
activ, desinteresat. Mai bine. ar face însă să-și întărească poziția 
chiar prin sprijinirea unui curent sănătos. Căci: dacă cineva care 
luptă pentru 'o idee sănătoasă, află sprijin îndestulător. la repre= 
zentanţii poporului, nu se va gândi să înlocuiască pe acești reprezen- 
tanţi, eventual să încerce 'formarea unui partid nou. Gânduri de 
aceste. nu avem. noi, deși oricine va recunoaște că; ar fi de mare 
însemnătate ca să avem în dietă sau parlament- un - reprezentant 
energic și entuziast, al cheștiei răzășești, ceea ce încă nu: ar fn- 

semna o umilire a „tălpii țării“. Şi, la dreptul vorbind, oare țärä- 
nimea noastră e reprezentată măcar pe jumătate prin fii din po- 
por? Chiar un partid, cel democrat, care se zice de-adreptul „ţără- 
nes se întâmplă a fi reprezentat pe jumătate prin mazili și 
răzeşi: d. Onciul ca șef, d. forştmaistru Cuparencu (spre marea 
bucurie a răzeșilor cari l-au ales, așezat alături de marele nostru, 
prieten Chisanovici!) și d. Scalat, ṣi totuşi, talpa țării nu se ru- 
şinează. 

Ce ne priveşte însă pe noi, noi totdeauna am recunoscut şi 
am relevat când un deputat sau altul ne-a sprijinit, conducând 
o deputațiune răzăşească la guvern sau -arătându-ne în alt mod 
bunăvoința sa, astfel că am contribuit și la popularitatea lor prin 
recunoştinţa noastră publică. 

Şi această recunoștință vom spune-o cu atât mai cu glas şi mai 
entuziast, cu cât mai mult vom fi sprijiniți de deputații noştri, 
Dar acest sprijin noi ne luăm libertatea să-l reclamăm ca o datorie . 
şi nu ca q pomană, de milă. Milă și durere, pentru frații în- 
străinaţi, ca sentiment subiectiv, să aibă fiecare, însă, când e vorba 
de o acțiune în interesul naţional, nu numai mila dulceagă (dacă 
ar fi măcar asta) să ne conducă, ci simțul de datorie, hotărâte în- 
dârjită şi cel mai larg spirit de jertfă, fără rezerve egoiste, să - 
fie stimulul nostru. Numai cu „mila“ cutărui domn nu facem 
ispravă multă, şi ne înghiţesc rușii fără nădejde de scăpare. 


Ceva despre direcţia de poliţie. 


Pecât 'de mare respect îi păstrăm şefului direcţiei de poliţie, dlui 
consilier Constantin nobil de Tarangul, care a rătat totdeauna des- 
tulă pricepere și tact, pe atâta neîncredere avem într'un funcționar 
cu mutră ciuntită, care abia ieşit din găoace își dă ifosul unui mare 
bărbat de stat; ba lumea vorbește, că acest funcționar maică ar 
încerca să submineze autoritatea șefului său, pentru a-i ocupa odată 
locul. Direcţia de poliție, odată foarte respectată, a ajuns în epoca 
acestui funcționar, care substitue uneori pe șeful său, nu voim 
să spunem la decadenţă, ci în încurcături neplăcute; căci el folo- 
sindu-se. de absenţa şefului său pare c'ar avea o slăbiciune pentru 
'năzdrăvănii. lată unele în fuga condeiului: Redacţia noastră a fost 
silită fără cauză, să angajeze alt redactor responsabil, cu toate 
că fostul redactor n'a dat ansă la inconveniente și provocarea di- 
recţiei de poliţie de a-l amova, n'avea nici o bază legală în virtutea 
S-lui 11 al legii de presă. Am cedat în interesul păcii și al înță- 

legerii; azi regretăm. Acuma suntem predaţi judecătoriei pe mo- 
tiv, căl foaia noastră a întârziat ceva cu apariţia numărului ultim. 
Ştim cu siguranță, că afară de foile cotidiane toate gazetele au 
astfel de întârzieri; până acuma marele şi atotputernicul funcțio- 
nar ne-a lăsat în pace, acuma me atribue prea mare atenție. El 
uită cum s'a păcălit conducerea poliţiei în cazul cu Brandmann, 
ear în afacerea Charwat a jucat un rol dubios; tot în timpul său 
au fost uniji gardiști acuzaţi pentru crimă de înşelăciune și jurământ 
strâmb, ear alți poliţişti (detectivi) au fost condamnaţi pentru 'alte 
“păcate, despre 'cari pot să dee actele tribunalului din Cernăuţi ides- 
luşiri mai lămurite. Atragem atenţia deputaților și mai ales 
a celor răzeşești, a dlor Cuparencu, Isopescul-Grecul, Onciul şi 
Scalat, să-l jaie mai de aproape la ochiu pe acest funcţionar cu 
mutră ciuntită şi să facă interpelaţii în dietă și în parlament, pentru 
năzdrăvăniile sale, şi aceasta o cerem cu atât mai imperios, că 
ae eri în chestie pare a fi mare ucrainofil, iar pe Români să 
nu-i vadă în ochiu. Vom reveni şi la alte cazuri, cari caracterisează 
pe acest funcționar, care crede să devie în curând succesorul ṣe- 
fului său. Poate că numai aşa e explicabilă toată purtarea lui față 
de noi şi îndecomun faţă de români, că n'are răbdarea cores 
punzătoare de a mai aştepta ceva până la ajungerea țintei arin- 
tite. Ori poate aspirează să mai capete în curând un ordin, cum a 
căpătat pentru purtarea, sa știută față de rușii bătrâni. Nu în zădar 
S'au ocupat de mai multe-ori gazetele locale „Volkswehr“ şi „„Volks- 
presse“ mai de aproape cu activitatea și conducerea direcţiei de 

poliție. Deşi, inconvenientele ¿provenite în conducerea, direcției de 

poliție nu: voim să lë punem nicidecum pe contul actualului şef; 
pe care-l stimăm în orice privință, ci pe contul adlatului său știut 
care isprăvește toate și supune cele isprăvite șefului său de a 
pune. stampila de subscriere, sau poate nici nu-i supune agen- 
dele la subscriere, ci le stampilează singur. În orice caz observăm, 
că dacă direcţia de poliţie nu își va schimba. ţinuta ei față de noi, 
atunci vom fi siliți a ne 'ocupa atât noi cât şi deputații români mai de 
aproape cu unele păcate de ale.ei. ` 

—aBe— 


„Lupta între școala ueraină şi cea română“, 


Supt titlul acesta se ocupă „Ruskaia pravda“, foaia ruşilor bă- 
trâni în Nrul 87 de școalele noastre particulare şi zice că „Românii 
se străduesc în satele mixte să tragă copiii ruteni la şcoala ro- 


mână“, astfel că „Şcoala. ucraină din Satele mixte remâne deșartă, 

. 
pecând cea română e hiperplină de copii ruteni“. „Ba nu numai 
în satele mixte, dar și în sate curat ruseşti Românii deschid școalele 
lor și aduc la dânsele pe copii ruteni“. 

Asupra unui 'necunoscător de cauză ar putea să facă zisele 
aceste impresia că Românii de fapt s'au apucat de cuceriri națio- 
nale pe terenul școlar şi nu numai că caută să prefacă satele 
mixte în sate curat române, ci fac invaziune chiar în sate curat 
rutene tulburând pacea şi căutând să sporească numărul lor pe 
sama „ucrainilor“, pe sama „rușilor bătrâni“ sau 'cum sar mai 
numi ei. Ni pare bine că avem prilej să ne mai rostim asupra 
acestei chestii, care nu poate îndestul să fie discutată pentru a arăta 
care este adevărul și pentru a dovedi, că Românii au tot dreptul 
să purceadă pe terenul școalei la recucerirea vechii lor posesiuni, 
ba că, e chiar dătorinţa lor de a întinde mâna de ajutor fraților lor, 
cari prin intrigă, înșelăciune ba chiar și cu forța au fost duși 
în tabăra ruteană, îndeosebi în cea ucraină. 

Eată cum stă lucrul. Multe sate curat românești au fost prefăcute 
de ucraini în sate mixte, altele cu majoritate românească sau cu 
populaţie pe jumătate de Români şi Ruteni fură în mod necinstit 
şi 'hoţesc declarate: de curat rutene. şi școalele- româneşti fură pre- 
făcute de-odată în şcoale rutene de unde s'au isgonit cu desăvâr- 
șire limba română și unde fu întrodusă limba galițienilor, limba 
așa zisă „„ucraină“. Ca dovadă vom aduce câteva exemple. în; 
Mihalcea: a fost școală curat românească, cât colo Mihălcenii se 
trezesc de-odată, peste noapte așazicând, fără să „fie întrebaţi, cu 
școală ucraină în sat. Dar Mihălcenii, fiind: oameni cuminţi și ho- 
tărâți, nu se lasă de școala românească și aleargă ani de-arândul 
la guvern cerând-uşi dreptul lor. Funcţionarii, bung prieteni ai 
ucrainilor, li răspund șovăitor și trăgănează rezolvirea afacerii mai 
bine de un deceniu crezând că sătenilor la urma urmei li va 
trece gustul de şcoală românească și se vor împăca cu cea ucraină. 
În vremea aceasta comuna e împănată. de învățători ucraini, cari 
caută toate mijloacele să convingă pe Mihălceni că ei sunt ruși și 
nu li trebue şcoală românească. Dar învățăturile reprezentanților 
ucraini nu se prind de oamenii aceștia. și îndârjirea lor crește până 
într'atâta că se hotăresc într'o bună zi să meargă la şcoală ca 
să-și ieie cu toții copiii acasă și lasă învățătorii ucraini în şcoala 
-deşartă. În Ipotești (districtul Suceava) sat de-asemenea curat ro- 
mânesc, se întrodusese şcoala ucraină și Ipoteștenii au trebuit să 
lupte până la extrem pentru a se cotorisi de școala ucraină. Căpi- 
tanii districtuali falsificau statistica în favorul Rutenilor şi apoi, 


* 

pe baza statisticei lor întroduceau şcoale rutene în sate curat ro- 
mânești. Ni s'ar putea. obiecta, că astă nu e adevărat, şi că căpi- 
tanii. districtuali nu făceau slujbă Rutenilor, de aceea dăm un 
exemplu special. În anul 1890, fostul căpitan Pompe din districtul 
Suceava dedea instrucţii slujbașilor săi pentru facerea recensămân- 
tului și între altele le zise răspicat: „Căutaţi să scoateţi un număr 
mare de Ruteni, că dealtfel vă alung din slujbă“. Acelaş căpitan 
căuta să întroducă şcoală ruteană şi în satul Stroești și îi avem 
„de“ mulțămit numai energicei ținute a inspectorului Boșniag dacă, 
cercarea căpitanului fu zădărnicită într'acest caz și în multe altele. 
Dar pentru aceea d. Boșniag numai trei ani fu tolerat ca inspector 
şcolar districtual. i 

Şi căpitani à la Pompe au fost destui în Suceava cât și în ce- 
lelalte districte ale Bucovinei unde Românii consecvent au fost 
prigoniți iar Rutenii gogoliți din cale afară, şi promovați din răs- 
puteri pe terenul școlar. Dacă cereau Rutenii activarea unei școale, 
îndată li se împlinea cererea, de cereau Românii trebuiau să aş- 
tepte câte 5, 6 sau chiar câte 10 ani. 25 

În aşa mod şi cu proceduri după calapodul lui Pompe şi a 
altor funcţionari în decurs de 30—40 de ani fața Bucovinei sa 
schimbat cu totul: Satele mixte au devenit cu ajutorul falsifica- 
torilor de statistică pe deoparte, ear, pe de altă parte, pe terenul 
şcolar, cu ajutorul inspectorilor şcolari de țară totdeauna sprijini- 
tori ai „ucrainilor“* dintre cari cel mai pronunțat ucrainiofil și cel 
mai mare prigonitor al Românilor era Tumlirz, dus din ţară înainte 
de câţiva ani, cu ajutorul acestora, zicem, sate mixte în mare număr 
au devenit curat ucrâine, şi altele curat româneşti au devenit mixte. 

Dară fiindcă baza unei așa fel de rutenizări, făcută pe o bază 
foarte largă, și practicată în mod forsat este foarte șubredă, pi 
școalele create în așa fel au putut să fie tolerate numai atâta vreme 
cât timp poporul n'a ajuns la deplină conştiinţă națională și până 
n'a înțeles că părinţii au singuri să hotărască la ce şcoală își trimit 
copii. Conştiinţa națională s'a trezit şi în mod elementar se leapădă 


sate întregi de şcoala ucraină ca de ceva străin şi reclamă în mod - 


imperios şcoală românească. Această mişcare nu e decât o reac- 
țiune naturală împrotiva unor stări create în mod artificial. 
Începutul pentru trezirea conștiinței naţionale au făcut-o ma- 
Zilii şi răzeşii: acum doisprezece. ani şi urmăresc neîntrerupt opera 
de redeșteptare naţională cu o tenacitate de admirat şi roadele 
activităţii lor-înicepi a se arăta. Cam un deceniu şi mai bine a durat 
“epoca de văicăreală generală și de lamentare fără sfârșit, care slăbia 


LA tii dit E? 

forţa de rezistență a unei generaţii întregi din Bucovina acuma, 
văzându-se că bocetele şi vaietele nu numai că sunt rușinoase și 
nedemne de bărbaţi, dară nu aduc nici un ajutor, acuma, zicem, 
a început timpul de muncă de a-și ajuta singur și a se sprijini pe 
puterile proprii, căci ajutorul nu vine din cer la oameni care au 
pus mânile cruciș şi se vaetă, pecând cel harnic fie cât de slab tot 
merge înainte. 

Că lucru! acesta nu li place Rutenilor și că ei nu văd cu drag 
dacă noi ne strângem rândurile nu numai pentru a ne apăra dară 
Şi pentru a recuceri ce am pierdut, de asta puțin ne pasă tot așa 
precum lor nu li pasă nimică când noi pierdem terenul pe zi ce 
merge şi ne văietăm că „nestingem de pe acest petec de pă-. 
mânt“. De fapt numărul Româniloț a scăzut în Bucovina de la 
încorporarea ei la Austria. până la 1900 de la mai bine de 70 la 
sută la 30, pecând numărul Rutenilor a sporit în acelaș timp de 
la cel mult 10 până la 40 la sută, ceea ce arată pe de o parte o 
` descreştere nefirească, pe de altă parte însă o sporire peste măsură 
«de mare, deasemenea nefirească. 

Şi ca să răspundem ruşilor bătrâni la fina lor că Soala 
română e plină de copii ruteni“ le zicem : copiii aceștia sunt români 
cari se întorc la sinul mamei lor de la care au fost deslipiţi și 
băgaţi în temniță ucraină unde s'a cercat să li se întunece mințile 
“cu învățături ce nu, se prind de dânșii şi să lise înstrăineze sufletul 
de fraţii lor de un sânge. Exemplul cel mai dureros ce se poate 
aduce pentru alustrarea slavisării cu forța sunt satele răzeşești: 
Costeşti, Carapciu p. C., Vilaucea, Voloca p. C. și multe altele. 
Dar de modul cum s'au slavizat satele răzășești vom vorbi altă dată 
sprijiniți pe date oficioase și vom arăta. că noi de fel nu umplem 
şcoalele noastre cu copii ruteni. Românii doar nu huzuresc în 
-bogății ca să aibă de unde face școale pentru a creşte întrânsele 
copii de ruteni, ci ei le crează pentru copii de ai lor cari sunt se- 
toși de. învățătură. Aceasta e sfânta lor datorie să jertfească ide 
unde au — die unde n'au -pentru a-şi. scoate. tineretul de supt 
epitropia ucrainilor cari li .otrăvesc sufletul cu limba și obiceiurile 
lor proaste. n 9 


—aun 


-Spre zorii reînvierii naţionale. 


Urmărind mai de- -aproape frumosul și puternicul curent de re- 
generare care străbate ca un fir, roș -electric rând pe rând satele 
noastre curat româneşti. de odinioară, cutropite de şuvoaiele ru- 

tenizării și ținând samă de progresele aproape uimitoare obținute 
zilnic din noua mişcare școlară românească, condusă de curatul şi 
superjorul ideal al readucerii la vatra părintească a elementelor în- 
străinate, ajungem la concluzia  îmbucurătoare și plină de speranțe 
pentru viitorul românesc bucovinean, că ne găsim în preajma unor 
străluciți zori de reînviere naţională, care făgăduesc să ne ducă, 
având sprijinul fiecărui Român de bine din ţară la culmea celei 
mai înalte biruințe a culturei și crezului românesc. 

Anunţarea acestei ere de întărire românească prin şcoală e 
aproape singurul colț senin, ce se deschide pe orizontul palid 
și neguros al vieții noastre cultural-politice. 

Devizaţi în două lagăre, învrăjbiţi pe urma acestui politicia- 
nism interesat cu toate straturile sociale, robiți la sate de evreul 
speculator, lipsiţi cu desăvârşire de clasa de mijloc, cel mai te- 
meinic factor în luarea unei lupte de emancipare de sub jugul 
străin, strâmtorați în propria biserică de Rusneci, aliații așa numi- 
“ților „democrați“, în frunte cu d. Aurel Onciul, cel veșnic cu 
călcâile aprinse de dragoste rusască; lipsiţi de razimul de luptă 
pus în veddre de. noua redută școlară, înaintea noastră nu s'ar 
deschide decât prăpastia neagră a peirei. 

lată dar de ce trebue să ni fie scump şi deosebit de prețios 
pentru noi toți ori-ce început, care ne duce în direcția -acestej 
activități școlare cu un pas înainte. 


Ceia ce e şi mai îmbucurător, e faptul că noua mişcare nu 
purcede de la „masa verde“ a  politicianismului de reclamă, ci 
această trezire spontanee a conștiinței românești porneşte direct 
din mijlocul maselor largi, având la conducere energicii pioneri 
„ai culturei românești: preoții şi învățătorii. 

Temelia pe care se edifică noua fortăreață românească are 
e aceia o valoare îndoită: numerică și morală. 

Pornind de la această. rară energie morală, mișcarea şcolară 
‘eare fremântă de actualitate factorii constitutivi ai elementului ro- 
mânesc' în satele rutenizate condiționează cea mai apropiată și 
curată izbândă a deșteptării noastre din noaptea de Îi greu 
a conștiinței românești săcătuite. ; 

Un strälucit exemplu de trezire a elementului românesc din 
robia ruteană l-a dovedit şi satul Panca. Ziua de 12 Iluie a. c. a 
fost pentru el o zi de adevărat triumf al conștiinței românești, 
Serbarea poporală aranjată, de „Societatea damelor române“ din 
loc a concretizat cele mai sublime aspirații şi clipe de reînviere su- 
fletească a elementului românesc înlănțuit în obezile robiei sla- 
vismului parasitar. 

La orele 3y p. m. aprigi oșteni ai deșteptării satelor româ- 
nești d. D. cav. de Bejan și Dr. I. cav. de Cuparencu însoțiți 
de d. profesor A. Vitencu și doi reprezentanți ai societății aca- 
demice „Junimea“ în persoanele dlor Aurel. Ștefanelli, președin- 
tele societăţii şi Gsorge Criţan, întorși din satul apropiat Jadova 
— unul din cele mai bine organizate sate de ienicerii învăţăto- 
rimei. ucraine — unde s'a ţinut o fconstătuire în chestiile șco- 
lare românești în casa dlui Mintici cu Rezeșii și Mazilii de acolo 
în frunte cu energicul primar al satului d. cav. de Goian și vene- 
rabilul paroh păr. Scraba, sosesc în gara de la Panca. Pe peron sunt 
întimpinați în strigăte sgomotoase „să trăiască“ de o numeroasă 
deputație condusă de hotărâtul luptător român părintele Palie- 
vici, de țărani chipeşi și tineri călări, fluturând în zarea senină zeci 
de stegulețe cu culorile noastre, cari îți umplu sufletul de bucurie. 


Un moment înduioșător până la lacrimi a fost când ţăranul 
român Pauliuc a prezintat prin o sguduitoare cuvântare în limba 
noastră din partea Românilor din Panca părintelui D. cav. de 
Bejan în semn de omagiu pâne şi sare. Răspunde în termini cât 
se poate de aleși și călduroși părintele Bejan. Apoi publicul adu- 
nat formează sun cortegiu imposant și se, îndreaptă, spre curtea 
bunului și rezolutului român, proprietar mare d. lanuș, unde oas- 
peţii sosiți din Cernăuţi sunt învitați la un ospăț grandios. 


După o oră mulțumind pentru primirea strălucită dnei lanuș —. 
o naționalistă în cel mai înalt înțeles al cuvântului, care e şi prezi- 
dentă a „Societăţii damelor române“ din Panca — și drăguței 
dșoare contesa Logoteti, urcăm în rădvan şi ne îndreptăm în frunte cu 
simpaticul şi vioiul boer român însoțiți de un frumos număr de 
săteni spre locul destinat pentru petrecerea poporală. 


Aice numeroşi oaspeți din Strojineţ, Cernăuţi şi împrejurime, 
între cari reprezentanţii societ. acad. „Junimea“ și ai „Academiei; 
ortodoxe“ în persoana dlui Griboschi, Tipa și Cucinschi, un foarte 
mare număr de reprezintanți ai elitei româneşti din loc și satele 
învecinate sunt întimpinaţi cu urale nesfârşite de sătenii din loc 
şi copiii de școală în frunte cu muzica. - 

O impresie foarte bună a făcut asupra publicului frumoasele 
cuvinte scrise pe ambele frontispicii ale portalului împodobit cu 
verdeață de brad: „Bine aţi venit“ și „Vorbiţi scrieți româneşte 
pentru Dumnezeu“, un veșnic memento dl luptelor de ridicare 
românească. n Las 

În scurt curtea se umple de lume. 

“ La orele 5: petrecerea poporală se deschide. Corul de copii, 
cari cercetează şcoala particulară românească înființată acum un 
an, dirigeat de harnidul şi bravul învățător. român de la școala 
particulară. din Panca şi Comareşti d. Stratulat intonează „Deş- 
teaptăte -Române“. Cântecul următor executat de elevii şi elevele 
din loc e „Drum bun“. Deosebit de mult a impresionat inimile 
publicului poezia „Altariul mănăstirei Putna“ declamată cu multă 
căldură şi idulceață de voace de o elevă, care cercetează școala 
românească în satul rezeşesc Comărești, scuturat și el de jugul 
ruşinos al Ucrainilor. 


Clipe de duioșie rară a stârnit în sufletele multora un cântec 
ocasional, cântat de un copil de 9 ani. . 

Îndeosebi de simţite au fost șirele din urmă, cari au fost 
aplaudate frenetic: „Şi dacă nu voiu fi român să nu-mi ajute 
Dumnezeu“. 

Cu o gingăşie și măestrie de admirat au fost executate ase- 
menea și poeziile „Vântul trece“ și „Primăvara cea verzie“. > 

Momentul culminant al concertului a fost ajuns în „Doină'“ 
compusă de părintele Relli. Impresia acestui cântec naţional, prin 
care vorbea întregul veac” de suferințe a eiementului românesc . 
asuprit de străinism a sguduit puternic tot sufletul românesc, care 
a luat parte la această “superioară manifestare românească. Și nu 
arareori şiroaie mari de lacrimi isbucniau neaşteptat din ochii celor 
prezenţi, ascultând frumoasele accente ale limbei noastre, isgo- 
nită până nu demult din satul acesta de țerani cuprinși, - rutenizat 
până mai eri cu desăvârşire. 

Ultimile pasagii ale poesiei au fost resplătite cu aplause și ovaţii. 
fără întrerupere. | 

Imediat după executarea frumosului concert se adresează publi- 
cului părtaş la această măreaţă serbare prin o înflăcărată cuvântare 
în limba românească și rusască neobositul luptător al noului curent 
de regenerare "școlară, consil. consist. păr. D. cav. de Bejan. 

DSa amintește în linii generale caracterul românesc de odinioară 
al satului, chipul, în care a fost Ştirbit el succesiv până a fost întune- 
cat cu totul de valurile ucraine năvălite asupra lui. Li pune în 
vedere că a fost un act înălțător din partea lor hotărârea de a. 
rupe cu trecutul ruşinos și a se reîntoarce la zările senine ale vetrei 
strămoșești, trimiţind copii la școala românească. Insistă îndeo- 
sebi asupra progreselor îmbucurătoare obținute la școala româ- 
nească, printre cari o vie dovadă a fost şi frumosul concert dat 
de copii lor, cari cercetează şcoala particulară românească. Sfâr- 

şind mulțămeşte preotului din loc. În măsura cea mai largă rele- 
vează faptele neperitoare puse în serviciul idealului cultural, româ- 
nesc de dna Palievici, soția preotului din Panca — o Româncă, 
care poate servi tuturor ca un strălucit exemplu, cum știe să-și 
îndeplinească cineva chemarea de Româncă adevărată. : 

În cuvinte elogioase exprimă mulțumite proprietarului mare din 
loc, d. Ianuș și tuturor damelor din elita românească din Panca, 
cari au luat înălțătoarea și nobila iniţiativă a trezirei conștiinței ro- 
mânești în satele infectate de pecinginea slavismului, prin consti- 
tuirea „Societăţii damelor române“ din loc. 

Înălțătoarea cuvântare a pătintelui Bejan a emoţionat toate su- 
fletele româneşti, cari l-au ascultat. Ovaţiile făcute de reprezen: 
tanţii boerimei, ai clasei intelectuale și strigătele furtunoase „Să 
trăiască“ ale țărănimei presente la această petrecere, nu mai con- 
teneau. 

Faptele venerabüulùi părinte bisericesc, care cutrieră la vârsta 
de șeptezeci de ani cu o răbdare de fier toate satele de-a rândul, 
unde trăiseră odinioară cântecele și plânse doina românească, în- 
demnând, îmbărbătând, necruțând nici sănătate nici banul pentru 
biruința cauzei românești sunt de nedescris. Ele plutesc de-asupra 
tuturor, și de aceia calomniile. răutăcioase ale unei specii cunos- 
cute de politiciani, cărora abia li se fzărește vârful nasului din 
noaptea obscurităţii, vor trebui să dispară în aceiaș regiune unde 
trăesc şi Parasiţii. lor înfăptuitori. Şi iată de ce, dle Chisânovici, 
„nu sunt vrednici unii să-i deslege „popei Bejan“ pentu „meritele 
naționale“ nici curelele încălțămintei“ ! 


Curatul obol adus de sufletele: acele curate şi senine: ale: pu- 
blicului present a fost pentru DSa cea mai plăcută _mângăerd 
pentru lupta grea 'care a pornit'o, pentru binele neamului roma 
nesc întreg. 

Cuvântul următor îl are d. Dr. I: cav: de Ca Splen- 
didul DSale discurs plin de tact și eleganță a plăcut foarte mult. 
Dupăce trece în revistă frumosul humăr.:de sate, cari au deschis 
cursuri și școli particulare românești DSa înfăţişează în toată rea- 
litatea usturătoare încercărilor. nesăbuite ale, Rutenilor de a òptima 
deşteptarea ivită în satele românești de altă dată, relevând că Ro- 
* mânii nu fac decât aceia ce li poruncește conștiința lor de neam 
sămănând cuvântul crezului nou până acolo unde ajung graniţele 
sângelui românesc. Arată că însemnătatea acestei petreceri popo- 
rale are o valoare deosebită în regiunile românești înstrăinate; 
întrucât ea e o dovadă eclatantă a conștiinței românești trezite, 

și o întărire şi mai temeinică între factorii constitutivi ai elemen- 
tului românesc. l 

Îndeamnă pe părinți să țină şi mai departe cu credință la limba 
românească înlesnind copiilor cunoștința ei și mai temeinică. 

Ambele orații au fost rostite în resumat în limba rusască 
de d. profesor A. Vitencu, un larg înțelegätor şi zelos luptător 
al chestiei școlare românești. AA 

În urmă publicul! adunat deschide o horă mare românească la 
care se prind studenți universitari, învățători, amploiaţi, fiice din 
popor alături ide fiice din familii: înalte 'de intelectuali şi boeri- 
mea românească, trezind astfel în sufletele tuturora clipe de în- 
suflețire şi fericire rară. 

La orele 812 sara de petreecre poporală la care a incurs stră- 
lucita sumă de 634. cor. se sfârșește. “Oaspeţii se îndreaptă spre 
curtea proprietarului mare d. lanuș, parte spre casa părintelui: 
Palievici, unde iau parte la un splendit banchet. 

Dintre: discursurile ținute aice amintesc căldurosul discurs ros- 
tit de tânărul student în teologie d. V. Griboschi, a părintelui Pa- 
lievici, care mulțumește oaspeţilor -şi o simţitoare cuvântare ținută, 
de neînfricatul Român, inspectorul, districtual al Storojineţului, d. 
Chiseliţă. Asemenea de mult aplaudată a fost şi cuvântarea stră- 
lucită cătră ploporenii învitaţi la acest baneste de părintele Popo- 
< vici din Bobeşti. ' 

“A doua zi la orele 612 pornim spre Cernăuţi, ducând în ini- 
mele noastre rarele impresii binefăcătoare ale acestei măreţe zi 
de serbătoare românească, care va remânea pentru timpuri un 
viu exemplu al biruinței românești prin: Învățătorimea unită cu 
preoțimea, amploiaţii şi boerimea românească de-apururi credin- 
cioasă tradiţiilor culturei românești, cari singure pot să ne ducă 
numai la adevărații zori de reînviere naţională pe plaiurile Bu- 
covinei. - Alexandru Georgyde. 


E B= 


Cătră publicul mare al Românilor bucovineni. 


Aducem la cunoștința tuturor Românilor, că „Societatea pen- 
tru cultura şi literatura română df Bucovina“ a trimis. tuturor 
onor. proprietari mari, preoți, învățători, funcţionari și primari co- 
munali următorul apel: | 

P. T. Domnule, . 

Recensământul din urmă ne-a dovedit, că numărul acelora 

care simt românește şi vreau să fie Români e mai mare decât 

ar dori cei ce contestă caracterul românesc al acestei teri. Un 
curent puternic de a salva românismul în comunele mixte a por- 
nit tocmai în anii din urmă, şi din toate părțile răsună glasuri, 
de poporeni, cari cer școli româneşti pentru copiii lor, pe cari 
vreau să-i crească în limba și cultura strămoșească. 

„Societatea pentru cultură“ a crezut că nu-și poate îndeplini 
misiunea sa culturală mai bine decât sprijinind din toate puterile 
aceste năzuințe frumoase, și în cei din urmă doi ani a jertfit 
aproape toate venitele sale pentru ajutorarea și întemeiarea de 
școli românești în comunele, cari i-au cerut ajutorul. Suntem con- 
vinşi, că ceea ce astăzi se poate ajunge, mâne nu va mai fi cu 
putință și că dacă nu vom aduce acuina jertfe, peste câţiva ani 
înzădar am mai încerca să recucerim pentru cultura românească 
o parte însemnată a Bucovinei. 

Dar puterile noastre s'au istovit şi nu mai putem ținea față 
cererilor insistente și adesea înduioșătoare ale poporenilor români 
cari cer înființarea de școale românești sau au înființat şcoli pe 
„cheltuiala lor și nu au destule mijloace de a le susținea. De aceea 
ne vedem nevoiţi a ne adresa boierimei, preoțimei şi învăţătorilor, 
funcționarilor, 'cantorilor bisericești, gospodarilor. și tuturor Româ- 
nilor de bine, rugându-i să ne deie obolul lor, spre a putea trece 
peste “aceşti cinci ani *) în. care se va decide victoria culturii. româ- 
nești pe plaiurile Bucovinei. i 

Şi ne-am putut convinge cu. deosebită bucurie sufletească, că 
Românul nu eruță jertfe, când e vorba de binele neamului său. În- 
ceputul l-a făcut adunarea electorală a preoţilor români din 17 
Noemvrie 1911, ţinută la Cernăuţi. Ea a hotărât cu unanimitate 
să îndrume o colectă și a predat Societăţii pentru cultură o listă 
„în care membrii acelei adunări au contribuit cu sume însemnate 
pentru creiarea unui „fond al şeoalelor româneşti în co- 
munele mixte“. 

Cunoscând iubirea D-voastră de neam și sentimentele D-v. 
româneşti, Vă rugăm să contribuiţi cu cât Vă veţi înlesni la acest 
fond, pe care „Societatea pentru cultură“ îl administrează deose- 
bit de averea ei, purtând și o carte specială în care se înscriu nu- 
mele donatorilor, ca să rămână ca pildă vie pentru ge crapul 
viitoare. 

Acţiunea noastră e contemplată pentru cinci ani viitori și Vä 
rugăm ca să semnaţi pe declarația alăturată suma anuală pe care 


*) Legea terii din 30 Ian. 1873 (f. 1. ţ. Nr. 9) hotăreşte, că școala parti 
eulară poate să devie după 5 ani școală publică. 


E 

veți avea bunăvoința să o trimiteţi în timp de cinci ani con- 
secutivi la adresa societăţii. Acestei scrisori e alăturat un șec «al 
casei poştelor pentru prima rată; casierul societăţii noastre se va 
îngriji a Vă trimite asemenea șecuri la timp pentru a Vă înlesni 
plătirea ratelor viitoare (anuale, semestrale, trilunare sau lunare). 
„ Făcând încă odată apel la simțul D-voastră național şi mulțu- 
mindu-Vă în numele sutelor: de copilași care „doresc să înveţe în 
limba strămoşilor lor, semnăm | 

În numele Societăţii pentru cultura și iauna: română din 
Bucovina — cu deosebită stimă: l 
Preşedintele : Dionisie cav. de Bej jan, «cons. consistorial ; 
vicepreşedintele : T. V. Stefanelli, consilier aulic î. r.; secre- 
tarul: George Tofan, profesor. . : 

* 


O : ` 
/- - Apelul acesta s’a.trimis tuturor Românilor fără deosebire. 
Acțiunea presentă de cea mai måre importanță culturală pentru 


|} viitorul neamului nostru, este şi trebuie să rămână acțiunea tuturor 


Românilor. Faţă de interesele obşteşti cu toții să ne întrecem în 
jertfe pentru înaintarea neamului nostru din Biicovina. Și frații 
„noştri din afară de hotarele Bucovinei sunt învitați, să participe la 
această acțiune. Rugäm deci onoratele redacțiuni ale ziarelor româ- 
mești din toate țările să binevoiască a publică apelul nostru și, con- 
|siderând importanța lui deosebit de mare, să-l recomande din 
| toată inima 'păturilor largi ale națiunii române. 
|. Pentru comitet : Dionisie cav: 'de Bejan; secretarul: Ge- 
i orge Tofan.. l . Baa 
“Publicăm. apelul societăţii. și credem că nu mai. e de lipsă. să-l 
recomandăm - deosebit fiind că presupunem, că toți: Românii Sunt | 
pătrunși de importanţa şi necesitatea unei atare acțiuni şi credem 
că mici. cel: mai sărac nu se va retrage. de la jertfele ce se cer 
de ia noi toți în. îmiprejurările. atât de anevoioase supt care trebue 


"să ne recâștigăm terenul pierdut. Dar 4ă nu uităm că lupta oțe- 


lește puterile și fdeaceca să nu. ne codim ci cu însufleţire să ne 
unim puterile şi isbânda va fi. de bună samă a noastră. 

Ca pildă cum 'Românii din Ardeal ştiu lupta pentru limbă 
şi ce jertfe aduc pentru cultură tipărim aici o notiță din foaia 
„Românul“ 'din Arad (Ungaria). Eată motiţa: 

„O mouă jertfă a țăranilor noştri pentru cultură. Credincioșii 
gr.-or. rom. din comuna Şirnea (prot. Bran), pătrunşi de folosul 

covârșitor al școlii și învățăturii pentru viaţa lor sufletească şi ma- 
terială, au hotărât, ca în locul școlii vechi și nepotrivite să ridice 
un palat, care să fie la înălțimea condiţiilor unei adevărate vieţi 
moderne. Piedeca cea imai mare în calea realizărei acestui plan 
era — ca pretutindeni la noi — lipsa de bani gata. Dar oamenii 
de inimă Şi (de acţiune știu înlătura. şi: cele: mai mari obstacole şi 
astfel. şi ţăranii români din Şirnea au decis să scoată din şerparele 
lor asudate suma de nevoie. Astfel s'ay găsit. 170 de ţărani să- 
raci, cari să subscrie câte 100 cor., la olaltă deci 17.000 cor. și 
lângă aceştia alți 25 ide inşi câte 50 cor. adecă 1250 cor. rezultând 
“suma însemnată de 18,250 cor. „Hotărârea aceasta, adusă sub im- 
pulsul celei mai curate însuflețiri, a fost ratificată de consistoriul 
nostru, cu cea mai vie bucurie“. 

Naționalitățile din Austria î în 1910. 


În publicația comisiunei centrale pentru- statistică din Viena, care 
a apărut zilele aceste, se poate ceti, că. populaţia din Austria se urcă 
în anul 1910 la numărul de 27.963,872. Într'aceștia sunt 9.950,266 
Nemi, 6.435,983 Cehi, 4,967,984 Poloni, 3.518,854 Ruteni; 1.252, 940 
Serbocroați, 783, 334 Italieni, 275.115 Români și 10.974 
Maghiari. ` 

Sporul general dela 1901—1910 e 9.09%. Naţionalităţile au 
sporit în modul următor: Românii cu 19.12%, Polonii cu 16.64%, 
Maghiarii cu 15.32%, Serbocroaţii cu 10.11%, Nemţii cu 8.5000, 
Cehii cu 8.07%, Italienii cu 5.68%, Ucrainii cu 4.240. 

După cum putem vedea, Românii au de data asta sporul cel 
mai mare. Dară să nu credeţi că numărarea din 1910 a fost făcută 
obiectiv, doamne fireşte. Sporul acesta destul de mare nu se mul- 
țămeșşte încă satelor recâştigate în anii de pe urmă, ci numai spo- 
rului natural şi al recâștigării a vr'o 4 sate din districtul 
Suceava şi (Cernăuţi. Celelalte: sate, cari s'au declarat românești sunt 
încă trecute în lista Rutenilor. Cererile a` mii și mii de oameni de 
a fi trecuți în lista românească fură călcate în picioare. 

În districtul Vașcăuţului, de pildă, unde avem azi școli par- 
ticulare cu câte 200 de copii, unde părintele Vlad cu toate înșe- 
lăciunile practicate ide „Wahlmacheri“ a întrunit 1022 de` voturi, 
statistica oficială ni arată numai 300 de Români. Da, 300 de Ro- 
mâni unde avem sate ca Costești cu aproape 3000 de locuitori 
răzeși, Carapciu pe Ceremuș cu peste 5000 de răzeși, din care 

partea cea imai mare se străduesc a se întoarce la neamul din care 
se trag, apoi Vilaveea, Voloca, Stănești etc. 

„Vedeţi cum şe face la noi statistica. Din peste 10.000 de 
Români ce-i avem azi în districtul Vaşcăuţului ni s'au lăsat numai 
300 pe lista de recensământ. 

Căpitanul Vaşcăuţului și-a făcut datoria cu vârf și a lucrat 
cât a putut pentru Stocki și Wassilko și avea bun. motiv a se 
aştepta la œ distincţie propusă și exoperată de aceștia. 

Dar întâmplarea h veoit să fie altfel, domnul căpitan din Vaş- 
căuți şi-a listovit puterile, şi-a stricat nervii și a trebuit să plece la 
sanatoriu pentru a-şi drege nervii. 

Şi aşa ca la Vașcăuţi s'a lucrat şi în alte districte şi nu e deci 
nici o minune dacă numărul Românilor a fost redus la 275.000. 

Noi suntem ici în ţară la 350.000 pecând Rutenii nu știu 
(dacă ar trece peste 260.000, dacă s'ar face statistica în mod obiec- 
tiv, fără siluiri şi fără ulterioare corigeri. Dar ceea ce am pier- 
dut acuma avem bună, nădejde că. vom câștiga. la proxima numărare 
numai trebuie să lucrăm şi să veghem ca să fie strânse rându- 
rile noastre. : 


X 


Un exemplu de barbarism în secolul XX. 


©- Noi Românii din Bucovina suntem amar bătuţi de soarte, când 
chiar pe* pământul nostru pe care-l. lucrăm și ocrotim cu braţele 
noastre suntem tratați în modul cel mai neomenesc de. cătră niște 
venetici, -cari sosesc la noi sub masca culturii, şi cari primiţi de 
noi du bine şi omenie, numai ce încep a prinde rădăcină în ţară, 
în loc să ne mulțămească pentru primirea de care au avut parte 
caută să ne scoată din chiar binele și gospodăria noastră. Noi o 
păţim ca 'omlul ce a încălzit șerpele la. sânul său... ; 

În articolul de față voim să tratăm pățenia unui român apli- 
cat ca sergent la garda 'de finanțe. Din exemplul acesta se va vedea 
clar ce pățeşte un băştinaş de cătră nişte venetici (se zice că sunt 
cehi), cari mai eri-alaltă-eri s'au. pripășit în Bucovina şi acuma 
vreu să domnească preste ai noștri trătându-i mai rău decât pe 
niște dobitoace. Fată întâmplarea: 

Sergentul de finanţe din Slobozia-Rarance a făcut o petiție 
la direcţia de finanţe, cerând să fie transferat pe alt post.. În 
luna lui Mai vine Comisarul Kiistner la postul de finanţeri-gar- 
diști din Slobozia-Rarance și între altele poronceşte să vie Ata- 
nasie Turturean înaintea sa pentru ca să-și motiveze cererea de 

transferare. Dar gardistul Turturean isprăvindu-și serviciul pe la 
ameazi nu mai era acasă. “Trimite să-l cheme și Turturean veni 
îndată, bine dispus, pentru că a băut vr'o 2—3 păhare cu bere 
după isprăvirea slujbei sale. - 

Întrând în cancelarie află Turturean pe lângă comisarul Kiistner 
şi pe colegii săi Eduard Silzer şi Franz Till, care amândoi aveau 
mai demult ciudă pe Turturean și așteptau numai momentul potri- 
vit pentru răzbunare. 


Numai ce păşește Turturean peste prag, Till se răpede la 
dânsul şi, sub pretext că românul ar fi beat, îl înhaţă de guler 
şi-l târâie înaintea comisarului. Till înşfăcase așa de violent pe 
Turturean, că i-a rupt gulerul de la grumaz și la urmă postâridu-l 
înaintea comisarului nu-l lasă în pace ci răcnește la el ca un tur- 
bat: „Valahiule, așa stai înaintea dlui comisar? și-l îmbrâncește la 
urmă ca pe un criminal la pământ. Kiisiner, comisarul în. chestie, 
a privit liniştit la purtarea sălbatică a gardistului Till, a obser- 
vat cum acesta tratează cu brutalitate pe un coleg al său şi n-a zis 
nici o vorbă. Ba ce e mai condamnabil, românul avu parte de aşa 
o dobitocească tratare înaintea acelui, care avea datoria să-l ieie 
în scut şi să-i asculte motivarea pe entrų transferare. Motivarea a-i 
văzut-o œu ochii, dle comisar Kiistner! Sau poate! nu ajunge? 


După cele petrecute în cancelarie, plecă Kiistner împreună cu ` 
prietenul său nedespărțit Till, la cârșma lui Osias Meidler spre a 
pune la cale o pedepsire disciplinară a „valahului“. Turturean 
îi urmări cu privirea şi se hotărî în fine să între și el în! cârșmă 
pentru & observa de: se pure la ‘eale contra sa. Întrând în cărșmă; 
ceru un șip de bere, cârșmarul însă nu-l servi pentru că comi- 
sarul Kiistner îi opri să-i deie ceva lui Turturean. Românul cere 
pentru a doua oară un Şip de bere; pe aceasta vine comisarul 
Kiistner din camera de alături și cearcă să-l scoată pe Turturean 
afară cu vorbe răstite. precum : „Afară! dumniata eşti beat şi nu-ți 
trebuie bere — afară!“ Turiurean îl roâgă cu toate aceste în mod 
cuviincios pe comisarul Kiistner ca să-i deie voie a-și bea berea, 
procurată și îndată se va depărta. Kiistner însă îl apucă pe Tur- 
turean de spate şi cearcă să-l dea afară cu forţa. A venit în grabă 
și Till, şi, lovind cu stratul puștei asupra lui Turturean, reușesc 
aceştia doi a-l scoate din cârşmă pe bietul român. Acesta a făcut 
imediat o plângere în scris cătră Direcţia de. finanțe în Cernăuţi 
și o duse singur la locul cuvenit. — Kiistner și Till, ca să scape 
de belea s'au pus la cale să facă și ei arătare, acuzându-l pe Tur- 
turean, că el i-ar fi apucat de piept pe amândoi şi abia când Kiistner 
l-ar fi declarat suspendat și arestat, acesta să fi fugit din cârșmă. 


i 

Turturean s'a plâns şi în persoană la inspectoratul de finanţe 
din Cernăuţi înaintea dlui consilier Bichler și a lăsat să se con- 
state şi rănile sale de către un medic. Dar “Turcul te bate și 
Turcul te judecă — arătării calomnioase a comisarului Kiistner 
i-se dete crezare și pe acuzele acestuia Turturean fu arestat şi de- 
ținut în cercetare disciplinară până la 4 Iunie la judecătoria dis- 
trictuală din Boian. Afară de aceea se făcuse pâră contra lui Tur- 
turean și la procuratura din Cernăuţi pentru „act de violenţă“ 
etc. Turturean a pârât şi el la tribunal pe comisarul Kiistner și pe 
tovarășul acestuia Till pentru „acte de violență“ comise de fapt 
şi nu riumai imaginate. l 

Aşteptăm cu răbdare verdictul judecătoriei din Boian şi vom 
mai reveni asupra cazului. Deocamdată însă rugăm pe deputații 
noştri să binevoiască şi dumnialor a se interesa de acest bief 
slujbaş, o victimă a. veneticilor care, după informațiile ce, ne stau 
la dispoziție, au făcut un adevărat complot contra unui om de 
ai noştri pentru a-l scoate din slujbă ca să poată vâri în locul 
lui pe unul de ai lor. 

De cazul acesta s'a mai scris în blaue între altele şi 
în organul „finanțerilor din Austria“ stigmatizându-se cazul ca un 
adevărat „act de barbarie“ comis în Bucovina. Credem dară că 


x 


ca datorința deputaților români să se ocupe de el. 


-== N 
- Internatul ı rancisc Iosif de băeţi români în. Gernăaţi 


Părinţii salsa cari vor să-și deie copiii la internat, au a 
adresa cererile lor cătră comitetul Societăţii pentru cultura și litera- 
tura română în Bucovina, trimițându-le însă direcţiunii interna- 
tului, Cernăuţi, strada Lumea-nouă 24, până la 15 August st. n. 
a. c. Cererile vor îi însoțite de actul de naștere (mitrica) și de ul- 
timul certificat de şcoală; acei elevi însă cari aspiră la un loc 
gratuit sau la unul cu taxa redusă, vor trebui să alătureze şi certi- 
ficatul „de „paupertate. Primirea definitivă va urma -dupăce elevul 
va fi fost cercetat în privința sănătăţii sale de cătră medicul inter- 
natului dr, Isidor Bodea, domiciliat strada Wolan, spitalul de copii, 
și dupăce . „părinţii respective epitropii elevilor vor fi şemnat în 
faţa) a doi martori. o declaraţie relativă la plătirea regulată a taxelor 
fixate, de. comitetul societății. 

Taxele sunt: secția l: 60 cor. pe lună, iară secţia II: 30 cor. 
pe lună. 


-l 

Sunt și 10 locuri libere susținute de legatele „Caragea-Flondor“. 

Acei elevi cari au mai fost în internat și au avut purtare bună 
şi succese frumoase la școală vor. îi preferați la condițiuni egale. 

Taxele se vor solvi anticipătiv în decursul întregului an şcolar, 
fără ca să se respecte vacanțele Paștelor și ale Crăciunului. 

Fiecare elev va solvi necondiţionat la primirea sa în internat 
5 cor. 50 bani taxa de întrare plus taxa fixată pentru întreținere pe 
luna Septemvrie. Elevii, cari au rămas în restanță cu plata pe anul 
trecut nu vor fi primiţi în internat, dacă nu vor fi achitat datoriile 
lor până la 10 August curent. 

Fiecare elev trebue să fie înzesirat la primire cu: 

6 cămeși de zi și 3 de noapte, 6 ismene, 3 prosoape (șier- 
gare), 3 feţe de perină, 4 cearceafuri (prostiri) dintre cari două 
pentru paier şi două pentru plapomă. Un obial sau cergă de lână, 
6 părechi ciorapi (colțuni) sau obiele; o umbrelă, 2 piepteni (1 des 
şi 1 rar), 1 perie pentru părul capului și 1 pentru haine, 3 perii 
pentru kete, 1 periuță de dinți, o lădiță a cărei înălțime să nu 
treacă 32 cm., săpun, ace şi aţă albă și neagră; în fine îmbrăcă- 
mintea necesară. ane 

Toate aceste lucruri trebue să fie în stare bună. 

Acei. elevi cari aspiră la An loc gratuit ca subprefect sunt 
avizaţi, că nu vor putea face meditații particulare în | afară de 
internat. 

În numele comitetului „Societății pentru cultura și literatura 
română în Bucovina“: 

Prezidentul societății: Dionisie cav. de Bejan. 
Directorul internatului : Gheorghe Ciupârcă, catehet. 


in ORE PRD 
._- PE a e E GA ; Š j a Y: 
Naționalisniul ca armă în lupta economică. 
Astăzi tot mai mult ies la iveală, cauzele fundamentale ale 
tuturor luptelor dintre popoare, cearta pentru cea mai bună bucată 
de pâne. Politica externă a statelor moderne, devine din an în 
an tot mai mult, premergătoarea intereselor economice. Tot deodată 
prin furia concentrată în corpul reprezentativ. a- politicei externe, 
ea sprijineşte voința de expansiune, de întindere, pe care o re- 
prezintă singuratic, fiecare înaintaș al comerțului. 
Lupta de întrecere economică, care se încinge pe neresuflate 


din ce în ce tot mhf tare, a $ilit popoarele şi cârmuirile, să lu- 
creze aproape mână în mână cu întregul reazăm al națiunei, în 

bătălia pentru fiecare folos economic -și aproape în acelaș timp, 
să pună în mișcare, tot ce-i stă la îndemână. Cârmuirile își dau 
astăzi bine Seama, că pe după fiecare ban-vamă, pentru care se 
poartă tocmeala, nu stau numai vr'o câţiva diplomaţi de salon, 
ci milioane de popoare muncind din greu, care sub nici un motiv 
și în nici o împrejurare, n'ar privi cu nepăsare și în liniște, vr'o 
ştirbire adusă intereselor lor de trai. O politică de cabinet, chiar 
şi o politică de interese ale unei minorități ori .cât de puternică şi 
cu influință, e astăzi de fapt înlăturată cu desăvârşire. E înlătu- 
rată chiar şi de aceea, fiindcă fiecare potrivnic ar afla îndată 
slăbiciunea celuilalt și sar folosi de ea. oo f 

Anglosaxonii, adică. englezii ca şi americanii, au recunos- 
cut încă de ani 'de zile, această nouă orientare a metodelor politice 
de luptă și se străduiesc, să se înarmeze, înoindu-se politicește pe 
dea'ntregul. În privinţa desvoltării serviciului lor extern, după ce- 
rințele de azi, ei au făcut un pas ugiaş, pe care celelalte țări caută 
acum să-l ajungă, punându-și în joc toate puterile. Corpurile repre- 
zentative politice enleze, adică cele americane, în străinătate, s'au 
alăturat cu prisosință pe lângă consulate: și acolo unde a fost ne- 
voie, în tot locul au întregit ne mai pomenit activitatea consulatelor. 
Ele ju ajuns să fie astăzi, adevărate arhive de îndrumări și lămu- 
riri practice, prețioase, economice, pentru concetăţenii lor, şi cu 
mult mai mult decât corpurile; reprezentative germane, iar de tot 
-mult faţă ide .cele românești, îmbolditoarele de-a dreptul ale ini- 
țiativei economice nouă. 

În ceea ke ne priveşte pe noi românii, în privința aceasta, sun- 
tem prea Încoși şi cu luare aminte. Nici în România, nici la noi, 
n'am tras încă toate urmările, cu destulă pătrundere, din ameste- 
carea tot mai mult. cu economia universală. Avem de. tot puţini 
funcționari formaţi, cari 'să “aibă” cunoştinţele dé’ lipsă, atsi repre- 
zinte o politică economică universală activă. 


Astăzi însă, mai mult decât ori când, e de lipsă şi trebue, ca, 
țara românească, ba mai mult, îndrăznesc să spun, că toată româ- 
nimea de pretutindeni, e neapărat de trebuință, să aibă puteri treze 
şi harnice, în toate ţările lumii, puteri, cari să fie în stare să prindă 
iute de veste şi să înștiințeze la timp, despre cerințele și nevoile 
altor ţinuturi, ca astfel să i se poată da putinţa clasei noastre comer- 
ciale, să ia măsurile. de lipsă. Spiritul 'naţional al. popoarelor, ca 
armă în lupta economică, e folosit astăzi într'o măsură necunos- , 
cută încă. până acum, în unele ţări, chiar dintre cele mai înaintate, 
Aceasta e numai forma -cea mai nouă a politizării luptei economice, 


GAZELA MAZILILOR ŞI REZEŞILOR ` “IOF 


căreia deşi noi românii, cu cea mai mare părere de rău, nu-i dăm 
destulă precădere şi n'o cinstim dură întreaga ei seriozitate, totuș 
încetul cu încetul are, dar odată va avea și la noi, cea mai mare 
trecere. E timpul suprem însă ca această armă să între în folo- 
sință în viitor pretutindeni la noi românii, ca un factor însemnat 
al politicei economice, ca să n'o mai răspândească străinii pe a 
lor, căci de întrodus au și întrodus-o. 


Până acuma s'a încercat boicotarea economică a unui popor în. 
două feluri de căpetenie. Din ură față de un potrivnic, pe care nu-l 
putem răpune altfel, o întreagă naţiune ia hotărârea drept cea 
mai nouă Ultima Ratio, să nu mai cumpere mărfurile dușmanului 
până atunci, până când pricina neînţelegerii n'a pierit. 

Ştim cu toţii, așa cred, ce armă plină cu efect a mai dat această 
măsură, mai cu samă popoarelor slabe militărește şi cum prin ea, 
s'au priceput să-şi asigure foloase însemnate, atât chinezii în cearta 
lor cu atnericanii, cât şi turcii față de austriaci. Că o astfel de boico- 
tare, poate fi ținută ltrează îndelung printr'o strașnică agitație, ne dă 
o pildă clasică despre aceasta: boicotarea polonă, care de altfel a 
luat întru câtva altă formă. 


4 


Boicotul cel mai hotărâtor, fiindcă e cel mai trainic, e totuş 
acela, care pe nedrept a fost mult luat în râs, și și-a făcut înce- 
putul cu așa numita: Săptămâna engleză. | 

Acest fel de boicotare se poate folosi mai cu isbândă în statele 

mici culturale, deci în România, și l-am putea folosi în toate țările 
sirdi, cu supuşi români. 

Săptămâna engleză, are de scop mai întâiu de foaia să arate 
englezilor, că pot fi fără marfă străină şi că se poate ocoli foarte 
bine temutul Made in Germany, dacă se va scoate la iveală în 
deajuns, printr’o punere în vânzare cu Sepie numai Made in 
England. 


_ Dacă mişcarea aceasta a început în Anglia, apoi în Scandinavia 
însă, a ajuns să fie provocatoarea unei agitaţii foarte stăruitoare și 
conştie de scopul urmărit. Acolo, s'au format, sub înrâurirea: pu- 
ternică a industriașilor: indigeni, mari asociaţii, cari caută să înrâu- 
rească cu ori ce prilej opinia. publică și anume se folosesc de 
fiecare .cauză externă, ca să- pregătească prielnic întru. a se da întâi- 


Negustorilor de mărunțişuri li se trimite o tablă cu firmă, / 
cutată artistic, având ca inscripție: Cumpăraţi numai marfă d 
sau fabricată în Suedia şi a. m. d. 

Aceste table cari sunt foarte băfătoare la ochi, se pun fa marfa, 
care e trimis, și în chipul acesta sunt deosebit de scoase la iveală. 
Sau în Norvegia adică, se publică în ziare şi anunțuri colective, în 
cari se aduce la cunoştinţă, pe o pagină întreagă a formatului foarte 
mare a ziarelor norvegiene, numai fabricaţiile ţării aceleia. Aceste 
anunțuri au de obiceiu o încadrare potrivită şi de cele mai multe ori 
e împodobită cu marca ţării. 

Să-mi fie îngăduit să vă dau în privința celor arătate mai sus, 
o pildă tipică. o ii 

În Oopenhaga, capitaliștii germani, au înființat o casă mare de 
comert, carc avea de gând să vânză îndeosebi și marfă germană. 
În sdopul acesta s'a făcut o reclamă strașnică, în felul celei care 
se fade de toptangii germani și la [început s'a crezut, că o să meargă 
bine fără multă bătaie de capi, Curiozitatea atrase la început în nu- 
măr mare pe cumpărători. Dela început însă s'a făcut o greșală 
psihologică, trecându-se cu vedenea ca să fiie'casa de comerț întocmită 
«după caracterul poporului danez, iar nu după un gust pronunţat 
nemţesc, carc în ori ice caz, nu le convine danezilor.. Capitalişiii 
germani credeau, că „dorinţa ile a Cumpăra“ va fi mult mai mare, de- 
cât naționalismul viu al danezilor. încă (dela început concurența dădu 
atacul, şi anume 'domeirțul de mărunțişuri al clasei de. mijloc, care 
în Danemarca nu e încă deloc sdruncinat, își mobilează rezer- 
vele, ca să nimicească casa de comert germană prin necurmata an- 
tipatie naţională. Presa cea mare a rămas neutră, în parte chiar 
aproape binevoitoare, — cum ar fi spre pildă cea din România. * 
— Însă nu trecu mult și ziarele cele: mai mici din Copen- 
haga, precum şi întreaga presă din provincie, nu se obosi să atingă 
simțământul danez în privința acestui caz. În curând se iviră greu- 
tăți cu personalul danez. Autoritatea conducătorilor: de afaceri 
germani, scăzu la minimul cu putinţă și în unele secţiuni, în care 
erau nevoiţi. să comande marfă din Danemarcă cum sunt cele de 
lipsă pentru hrană, tot mai greu se putea ajunge la câtimele în- 
destulătoare. La vestea, că s'ar urmări înființarea de sucursale în 
provincie, ziarele din oraşele respective, pretindeau, că nimeni să 
nu vânză sau să închirieze caselor germane, sub pedeapsa unui 
boicot economic şi social. În urmarea acestor măsuri naționale con- 
ştiente, casa ide comerț germană, trebui în curând să fie primenită 
‘şi să treacă sub o conducere daneză, dacă voia s'o mai ducă înainte. 
Opinia publică îşi făcuse datoria națională. 

Acest succes a făcut ca în Danemarca, în cercuri cât mai 
largi, să crească tot mai largi, să crească tot mai tare interesul pen- 

tru problema respingerii mărfurilor străine, şi să se dea în chipul 
acesta un sprijin bun fabricaţiunilor interne în luptă cu concurenţa. 
externă. De această armă se face uz și astăzi în mod dibaci la ori 
ce prilej binevenit. 

Şi acum să ne întrebăm: noi românii ce facem în această pri- 
vință ? . 

Noi preaslăvim tot ce e străin, folosim tot ce e străin, deşi am. 
putea folos: tot aşa de bine lucrurile muncii românești, îmbărbă- 
tăm în chip ucigător, tot ce vine dela străini, cu toate că ar trebui 
mai întâiu să îngrijim de îmbărbătarea a tot ce vine dela românii 
noștri, cari nu sunt tocmai așa de disprețuit, după cum unor întu- 
muraţi dintre ai noştri, le place să cârtească. 

* Ajungă-ne înjosirea cu care ne-am împroşcat noi înșine, din. 
care cauză au îndrăznit și alţii și să luăm cu toată hotărârea pildă 
de acest naționalism economic, care se manifestă atât de înălțător 
la popoare cu mult mai puternice, mai multe și mai mari decât noi 
şi totuşi nemiloase apărătoare a trăiniciei lor ca naţiune şi cu o 
clipă mai de timpuriu, să îndeplinim şi noi la noi, ceea ce ele au 
şi început la ele, cu todte că au clasă de mijloc națională și n'au 
atâtea lipitori de ale satelor, câte avem noi. 

(„Românul“). - Traian V. Ţăranu. 


—ac oae- 
Documente. 


Un hrisov din 1786. 
Io Alexandru loan Mavrocordat Vod Bojii Milst Gspdr Z: 
Moldavscoi. | 
Să face știre prin acest hrisov a: Domniei mele, pentru loan 
Tăutul cu fraţii săi Vasilie i Gheorghie și Costachi feciorii lui Să- 
` mion Tăutul ciau fost vornic de Suceavă. Carii prin jaloba ce: 
au dat către domnie mè: au arătat că din vechiu stare neamu-: 
lui lor curge din Tăutul ce au fost vel logof: Şi din întămplările 
vremilor căzind neamul lor la scăpăciune, au rămas înstreinaț din 
rânduiala neamurilor şi părăsit de domneştile mili rugându-se ca. 
'să fie cuprinşi şi agiutoriț cu oareş care milă domniei mele.. A că- 
rora arătări și rugăminte după cercetare adeverindu-se, atăt din: 
scrisori vechi ce au pentru moşii, şi mai ales din arătările acist 
credincios boieriul domniei mele, dml Ftedor Balş vel vor: că să. 
trage cu adevărat neamul lor din vechi din Tăutul ce au fost vel. 
logof, şi mai vărtos că și tatul acestor de mai sus numiți au 
slujit trebuinţilor pămăntului acestuia la vremi trecute, cum şi însuș 


104 . GAZBTA MAZILILOR HI REZEŞILOR 


aceștie asămine s'au aflat şi să află slujind. Pentru aceia și domnie 
mè: n'am trecut cu videre rugăminte lor și iată făcănd milă cu 
'dănșii hotărăm prin hrisovul acesta. Ca după cum pără acum n'au 
fost supăraț cu dăjdi sau cu alte poronci și agarii, şi de acum îna- 
is şi în toată vremi să fie apăraţ, atăt de dăjdiile visteriei cum 

de toate alfe ori ce fel ide agarii vor fi asupra altor ori ce 
ei de oameni, nici dregătorii țănuturilor să nu-i poată răndui la 
poronci şi deosăbit mai făcănd domnie mè mila cu dănșii şi pen- 
tru toate bucatele lor ce vor avè. Adică stupi i sfini i vinul ce 
vor face din adivărate viile lor şi oi să fie scutite la vreme sluj- 
bilor visteriei, nici un ban să mu plătească desătină i vădrărit și 
goștină. Numai şi ei după mila ce am făcut domnie mè: cu dănșii 
să se ferească a nu numi bucate streine a altora supt numele lor 
ca să le scutească cu chip; de vicleșug, căci dovedindu-se o urmare 
a lor vicleană ca aceasta, atunce nu numai să plătească îndoit 
după hotărăre ponturilor slujbilor,. ce încă să fie lipsit și de mila 
aceasta. Asijdere și pentru doisprezece liuzi: oameni streini aduș 
de piste hotar dintraltă țară pentru slujba casălor sale, carii fiind 
adeveriţi de cătră dregători că sănt streini, și n-au fost nici odată 
birnici întraceșt pămănt, să fie scutit şi apăraț, atăt de bir, cum 
și de alte agarii ori cățte vor fi asupra altor lăcuitori. Deci poron- 
cim domnie me: atăt dregătorilor de pe la țăntri (țănuturi) i altor 
boieri slujbaş, cum şi slujbaşilor desătnici i vădrari și goştinari, 
de cătră tot să se urmeze păzindu-șe întocma după hotărăre hri- 
sovului care s-au întărit cu a noastră domnească iscălitură şi pe- 
cete. Poftim domnie mè: şi pe cei din mila lui Dumnezău: aleși 
şi rănduiț domni la această ţară în urma noastră, să nu strece 
aceste puține miluiri, ce mai vărtos adăogănd să întărească pen- 
tru al 'domniilor sale vecinica pomenire. Scrisu s-au hrisovul acesta 
la scaunul domniei meli în oraș Iașii întru cea dintăi domnie a 
noastră la Moldavvie în anul al doile l 

To Allexandru Mavrocordat | 

+ 1786 £ avgust ¥ 
L. S. 

Pecetea are următoarea legendă: O iscălitură nedescifrabilă. 

„Alexandru Mavrocordat loan Voevoda 


cu mila lui Dmnzău Domnu şi Ighemon 


a toată Moldavie 1785* 
k k k 


In dosul documentului se află notița aceasta : „S-au trecut ia condica 
visteriei Cond: Veisa (?) ot vist“. i l j 


Adică eu Dochița, fata lui Cotoman fimie lui Procopi Dasca- 
lului, făcut-am adevărată scrisoare mea la cinstită măna dum.-sale 

Ioniţă Cantacuzino hat(manul) precum să se ştie că luând: 250 
lei, adecă doao sute cincizeci de lei în datorie de la dumnalui de 
cătăva vreme, pentru care bani am pus amanet scrisori de nește 
părți de moşie ce, avem la tinutu Cernăuţilor ia Sucevii anume 
Jadova i Stănești îi Ivancăuţi i Ispasul, şi fiind că am trecut “preste 
vade și neavăndu eu inici o putință că să-i dau dumisale banii 
cu dobănda lor, m-am rugat dumisale de ni-au mai pus şi altă 
vade pără la 15 zile a lunii Avgust să fac cum voi putea să dau 
dumisale ban: cu dobănda lor din zece doisprăzece. și să-mi scot 
scrisorile moşiilor jar de n-aş căuta să dau bani nici la această vadea, 
să rămâje toate moşiile mele de mai sus arătate de istov a dumi- 
sale cu tot vinitul lor în veci şi pără la vadea căt vinit ar lua dum.-sa 
hat(manul): de pe aceste moșii să să ție în samă din -suma banilor 
ce sint arătaţi mai sus, şi pentriu «mai adevărată credinţă le i-am 
pus de ţin loc. 
let: 1767, luni 5, 

Eu + Dochiţa B lui Cotoman fimie lui Procopie Dascalul 

platnică — -+ Procopie Dascal zet 'Cotoman : plat. 


PI — 


Dela consiliul școlar de țără. 


În şedinţa, consiliului şcolar de ţară din 11 Iulie sau luat 
următoarele hotărâri: În Pătrăuți lângă Suceava fu numit înv. 
sup. d. Luca Buliga din Calafindești; la Carapciu pe Sirete și Prese- 
careni fu mumit înv. sup. d. Dionisie Vlad din Berchișești; la școala 
de fete din Rădăuţi fu numită înv. sup. dra Ana Voronca; la şcoala 
de băeți din Rădăuţ (str. Berăriei) fu numit înv. sup, d. Emilian 
iliuţ din Vicov-de-jos; în Rădăuţ fu numit înv. sup. d. loan 
Vlonga până acuma suplinitor la cursul pregătitor al gimnaziului 
al Ill-lea în Cernăuţi; dra Ecaterina Tomiuc, fu numită înv. în 
calitate definitivă ła şcoala de fete din Rădăuţi. D-na Flora: Saco, 
născ. Romașcan fu trecută în pensie la cererea proprie; sa admis 
schimbarea de post între Gheorghe Zugrav, înv. din Vicov-de- 
jos, şi Gheorghe Chifan, înv. în Satulmare, D-lui Leon Ce- 
hovschi, înv. sup. din Gura-Sadovei, i sia votat recunoştinţa con- 
siliului şcolar pentru rezultatele frumoase obținute în învățământ. 

ss 

Aflèfm din isvor sigur, că consiliul școlar de ţară s'a hotărât î în 
fine a cumpăra o parcelă pentru clădirea gimnaziului. românesc. 
Afacerea aceasta se trăgănează mai bine de 3 ani și toți românii 

să fie buni-bucuroşi,că în fine se ştie măcar locul pe care se 
va zidi gimnaziul al III-lea de stat, căci. până la începerea clădirii e 
încă mult și până la isprăvirea edificiului vor trece de bună samă 
mai. mulţi ani. — Oferta făcută de 'comitetul țării pentru clădirea 
gimnaziului III fu aprobată şi Românii se vor ‘putea mândri peste 
-câți-va ani cu un edificiu modern în fața grădinei publice alăture 
de fosta şcoală agronomică. Dar lucrul acesta e mai puțin inte- 
resanf. Lucrul principal şi unic probabil în toată Austria e ve- 
-cinătatea de care se va bucura noul institut. În edificiul şcoalei 
agronomice se va plasa adecă institutul de maternitate și cu școala 
de moșit. Se poate lucru mai nimerit decât un liceu lângă un in- 
stitut de maternitate?! Nici vorbă! Deci: bucuraţi-vă fraţi români, 
“şi mulțămiţi în prima linie comitetului țării că sa îndurat să ofe- 
reze locul de alături lângă „școala de moşit“ pentru liceul al III-lea 
“şi mulțămiţi şi domnilor de la consiliul şcolar că s'au învoit cu 
“lucrul acesta, că dumnealor doar sunt reprezentanţii chestiilor şco- 
lare şi nu scapă din vedere creșterea morală a tineretului şi nu 
“ar admite lucruri vătămătoare pentru educaţia elevilor. Deci fiți 
liniștiți, căci institutul de femei în chestie nu va purta nici inscrip- 
“ţia „Institut de maternitate“ şi nici „Școala de moşit“ ci va avea 
-o inscripție modernă, un termen științific, se va numi adecă: 
„Clinică de muieri“ (Frauenklinik). În aşa mod inscripția e menită 
să salveze morala gimnaziaștilor şi interesele comerciale ale co- 
mitetului țării. Comitetul țării va fi deci satisfăcut că a putut vinde 
o parcelă cu preț bun, consiliul şcolar va fi satisfăcut, că nu mai 
e nevoit a căuta altă parcelă și în fine şi părinţii copiilor de la 
gimnaziu vor fi deasemenea satisfăcuți — că n-au încotro. ` 
l Bundegură. 


diac A GRI 


Raport asupra activitäti Societăţi Mazililor și Răzeșilor 
bucovineni de la înființarea ei. 


în 24 Decemvre 1899 “se întruniră câțiva inși.în sala de ședinți 
a societății pentru. cultura şi literatura română în Palatul Naţional 
pentru a se sfătui cu privire la înființarea unei societăţi a mazili- 
lor şi rezeşilor, a acelei stări, care în majoritatea ei covârșitoare 
e aşezată în nordul Bucovinei și stă în nemijlocit contact cu naţii 
străine, îndeosebi cu, Rutenii, cari influențează răzeșimea într acolo 
-da Și tea să se asimileze Rutenilor. 

Ideea înfințării unei societăți a mazililor şi răzeşilor a purces: 
din partea dlui Dionisie cav. de Păunel, coborâtor dintr'o veche 
familie de mazili, trăitori pe mănoasele câmpii din Valeva. D-Sa 
încă cu doi-trei ani în urmă a discutat starea răzeșilor din districtele 
Coţmani şi Vașcăuţi cu alți bărbaţi precum cu d. Dionisie cav. 
de Bejan, Vasile de Tudan, Dimitrie cav. de Țopa şi a zis că e- 
timprul suprem a Şi mazilii şi răzeşii să-și formeze o societate, care 
să deie îndrumări maselor largi ale răzeșilor de la ţară ca aceștia 
să nu fie ca o turmă fără păstori în stare deplorabilă și pe cale 
de a fi sfăşiată de Ruteni. — Ideea e frumoasă ziceau toți, dar are 
puține șanse de realizare. Însă d. Păunel inzistă îndeosebi pe lângă 
d. Bejan, care se hotărî să încerce înfăptuirea acestei inițiative. 
Adunarea prealabilă din 24 Decembrie 1899 n'avea deci să dis- 
cute dacă e de lipsă a se înființa o societate de mazili și răzeși. 
sau nu, ci ea era chemată deadreptul să facă pașii necesari pen- 
tru o înfiinţare cât mai grabnică a acestei societăți. 

Punctul principal la înființarea societății fu acela de a se căuta 
chipul şi mijloacele necesare pentru deşteptarea acelor mazili şi ră- 
zeşi, cari din nefericire au ajuns a fi separați de corpul naţional ro- 
mânesc și bunt pe cale a se pierde în puhoiul slavon, îndeosebi 
al celui rutean.. Mai sunt încă răzeși, care și-au păstrat cugetul şi 
sufletul românesc şi în cele mai rusificate comune, dar numărul ace- 
lora cari nu mai cugetă la trecutul lor şi se cred rusneci ca şi cei 
ce g'au oploşit cu timpul pe lângă dânşii, veniţi cu toţii din Galiţia, e: 

„așa de mare că constitue o adevărată primejdie pentru mazilii și 
rezeșii din nordul. Bucovinei. | 

1 Pentru a pune stavilă acestui proces de slavizare al răzeșilor 
trebue sprijiniți mai întâiu aceia, care sunt conștienți de originea 
lor, iar ceilalți trebue treziți din somnul lor şi îndemnați ca să 
se întoarcă la limba şi obiceiurile strămoșilor lor. 

Şi domnind o indiferență generală în fața acestei primejdii ce 
ameninţa să șteargă câteva zeci ide mii de răzeși din rândurile Români- 
lor, ba fiind răzeşii întimpinați chiar de Românicese consideră ca 
conducători ai destinelor națiunii române cu o neîncredere con d am- 
nabilă pe motivul că ei sunt crescuți și trăitori întrun mediu. 
străin şi nu pot să fie buni Româhi, ear pe de altă parte având 
simțământul național al mazililor şi răzeşilor încă rădăcini puter-. 
nice în inimile celor ce ştiau tradiția lor și manifestându-se ei 
ca români adese în ciuda loviturilor ce le primeau dela ucraini şi 
de la alți duşmani ai lor — pentru a pune capăt acestor stări de 
lucruri dăunăcioase naţiunii întregi au pornit câțiva bărbați lumi-. 

nați, ajunși prin hărnicia şi ostenelele lor .la stare bună și la pozi- 
“țiuni înalte, bărbați cari, resăriți chiar din rândurile răzeșilor din 
nordul Bucovinei, ştiau. mai bine decât oricine durerile fraților lor 
de la sate, şi ştiind adevărata stare de lucruri puteau să încerce 
o îndreptare a relelor. i 
(Va urma). 


3 o a NIER 


Știri mărunte. 


Birouri notariale. D. Dr, Nicu Blându și-a mutat biroul 
¿său notarial de la Gura-Hu la Suceavă ear d. Dr. Minodor 
Bendeysch. şi-a mutat biroul de la Vatra-Dornei la Gura- Hurst 


Examene. D. Aurel Morar, auscultant pe lângă tribunalul 
„din Cernăuţi, a luat titlul de doctor în drepturi la universitatea 
din Praga; d. Dr.: Orest Tarnoveanu, auscultant la tribunalul din 
Cernăuţi, a trecut la Leov examenul: de judecător cu emineriță. 


Numiri. D. loan cav. de Tiron e numit institutor de gimnas- 
tică la gimnaziul din Rădăuţi. — D. Eugen lliuț, concepist la 
„guvern, fu numit comisar. — D. Modest cav. de Sorocean, pro- 
fesor pentru științele naturale la gimnaziul din Câmpulung, e 
-numit membru în comisia examinatoare pentru învățători și insti- 
tutori la școala normală din Cernăuţi. — Asistenţii de la direc- 
“ţia de finanţe dnii: Victor Mihalescul și Iacob Paicu sunt numiți 
oficiali ad personam. — D; Nicu Bucaciuc, prof. supl. la liceul HI 
„de stat în Cernăuți, a fost pani profesor definitiv la gim rom. din 
Rădăuţi. 

La tribunal. Dnii: Divaitrie/ Colada padan la tribu- 
nalul din Suceava, Dimitrie Andruchovici şi Vasile Gurumia, prac- 
tiċanți la tribunalul din Cernăuţi, sunt numiți auscultanți. 


Cununie. În 14 ¢. şi-a sărbat cununia sa d. Artemie Mahr, 
profesor la gimnasiul românesc din Rădăuţi, cu dra Aurelia Che- 
„ larių, fiica dlui Ioan Chelariu, protopresbiter şi profesor de reli- 
giune la liceul din Rădăuţi. 


Logodnă. D. teol. abs. lancu Mitrofanovici din Cupca s'a lo- 
godit cu dra Elenuţa lacubovici de Boldișor, înv. în Cireş. 

Cazuri de moarte. În 29 Iunie a răpăusat în Calineștii-Cu- 
parencu dna Veronica Fevronia de Radca. 

În 9 Iulie d. Emilian Gribovschi, paroh ort. or. în Cuciurmic. 

În 10 Iulie d. Leon cav. de Baloşescul din Banila mold. 

În 21 Iulie d. Teodor Popovici, profesor la liceul III de stat 
în Cernăuţi. 

În 21 Iulie dna Eufrosina Corbi n. Seleschi, soția procura- 
torului de finanțe Lorber. 


„Noii inspectori şcolari districtuali. Ministrul de culte și 
instrucții a numit pe terminul de şese ani pentru școalele române 
următorii inspectori școlari districtuali: la Cernăuţi-oraș pe d. Ni- 
colai Mihalescul, superior la Roșa; pentru districtul Cernăuţi pe 
d. loan Nuţu, profesor la școala normală din Cernăuţi; pentru 
Storojineţ pe d. Alexandru Chisilița, înv. sup. la Gurahumora; 
pentru Sirete pe d. Dimitrie Olinic, înv. sup. în Ciudei; pentru 
Rădăuț pe d. Dorimedont Vlad, înv. sup. în Putna; la Suceava 
pe d. Nicu Tarasievici, institutor la școala de aplicație din Cer- 
năuți; la Câmpulung pe d. Dimitrie Teleaga, înv. sup. din Câmpu- 
lung; la Gurahumora pe d. Samuil Bucevschi, înv. sup. în Păl- 
tinoasa. | 


O promoţiune sub auspiciis Imperatoris. Joi în 11 Iulie 
fu înaintat d. Romul Cândea la gradul de doctor în teologie „sub 
auspiciis Imperatoris“. D. Cândea e un fiu de preot din Tran- 
silvania, a urmat studiile la facultatea teologică din Cernăuţi și tre- 
când toate examenele și riguroasele cu succes eminent, ajunse 
să fie distins de Maiestatea Sa pentru zelul și sirguința sa în studii. 
La actul de promoţiune se întruniseră profesori universitari, depu- 
taţi, multe dame, studenţi ete. Președintele țării d. coate de Me- 
ran îi adresă tânărului doctor frumoase cuvinte de felicitare pre- 
sentându-i, în numele M. Sale, un inel cu brilante. 


Rutenii trec la jidovism. În comuna Ilonca. din comitatul 
Bereg (Ungaria) au trecut nu demult peste 40 de familii rutene 
gr. cat. la jidovism, lepădându-se de legea creștinească. Dă, nu-i 
„mirare, căci şi la ucrainii din Bucovina religia e foarte ieftină şi o 
schimbă; adese. La început suni pravoslavnici, apoj se fac uniați, 
catolici etc. 


Inginer român — doctor în ştiinţele tehnice. D. 
Inginer loan Romanovici fu promovat doctor în ştiinţele tehnice 
în Viena. E al doilea român bucovinean care a luat titlul de doctor 
la tehnică — cel dintăi era fratele. d-sale. Felicităm! 


Lă 


110 GAZETA REZEŞILOR ŞI MAZILILOR: 


Un mare succes al medicinei române. N'a trecui mult 


timp dela înălțătoarele zile dela Aspern, unde Românul Vlaicu ni-a. 


făcut cinste, când eată că ni se anunţă din Paris, că doi medici ro- 
mâni, dnii Marinescu în colaborare cu d. Dr. Minea, au reușit să 
înmulțească nişte ganglioni spinali de mamifere, scoși din statii 
și puşi în anumite condițiuni de desvoltare. 


Experiențele medicilor români au dat rezultate așa de expre- 


sive, că Academia de medicină din Paris, al cărei membru corespon- 


dent este marele nostru savant, le-a înregistrat printre documentele 


de prima importanță, iar în lumea de savanţi cercetători ele vor 
servi ca o călăuză la noui experiențe, cari vor realiza poate odată. 
visul de aur al științei: lungirea vieţei în mod artificial. 


„Lumina“. Duminică în 28 Aprilie a ţinut societatea cantori- 
lor români din Bucovina „Lumina“ o adunare generală extraordi- 
nară în Suceavă fn localurile clubului român. Din partea comitetului 
a participat vicepreședintele Į al societăţii Nicolai  Prodanciuc şi 
Nistor Tuşinschi. Vicepreşedintele a dat un raport despre ac- 
tivitatea societății şi despre pașii întreprinşi din partea comite- 
tului cu privire la desideratele cele mai ardente ale cantorilor şi 
anume: un adaos de scumpete, avizarea salarului anticipativ, avi- 
zarea cvartalului pentru văduve (Sterbequartal) și ca cvincveniile 
să fie calculate la pensiune. S'au discutat. şi alte chestiuni însem- 
nate de ale cantorilor cari vor fi mai târziu discutate în comitet. 
Au fost de faţă aproape toți cantorii districtuali şi au luat parte 
la discuţie, încredințându-se de necesitatea unei organizaţii. Această 
“zi a fost o zi de mare însemnătate pentru cantorii districtului Su- 
ceavă. Adunarea a urmărit cu viu interes expunerile vicepreşe- 
dintelui şi a votat comitetului deplină încredere și mulțămită. 


Mulţămită publică. „Soc. Mazililor: și Răzeşilor buc. mul- 
țămește şi pe această cale dlui director Dimitrie Socolean pentru 
frumosul dar de 185 cărți donate școlilor răzășești. 

Au mai încurs în folosul „Soc. Maz. şi Răz.“ dela dnii: Teodor 
Şcraba, paroh în Jadova, pe lista Nr. 37 10 cor.; Gheorghe Străi- 
nul, preot în Cuciurmare, 5, Stefan cav. de Volcinschi din Banila 
mold. 10 cor. 

Pe lista Nr. 43, încredinţată dlui A. Teutul, cooperator în Bo- 
ian, au incurs 22 cor. la care au contribuit: Aurelian Teutu 10 
cor., Mihai Rusu, preot, Alex. Braescu, Eusebie Grigorco, I. Olinic, 
P. D. du câte 2 cor, P. Ostafie, D. S. cu câte 1 cor. 

„Pe lista Nr. 77 încredințată dlui G. Velehorschi, preot în Vo- 
loca 22 cor. 80 bani şi anume: G. Velehorschi 10 cor., Ioan Ungu- 
rean 5 cor., Onufreiciuc 3 cor., Dum. Penteleiciuc, Vasile Tanase 
Paulencu, George Titieni, I. G. Cocea cu câte 1 cor., Isaie Seme- 
niuc şi Gr. N. Onufreiciuc cu câte 40 bani. 


Pe lista Nr. 62, încredințată dlui D. Masichievici, paroh în 
Molodia 40 cor. şi anume: Masichievici 10 cor. 76 bani, casa bis.. 
ort. or. 10 cor., Simion Ciolac, Vasile Ciolac, Dim. alui Const. Pe- 
pelea, N. Serediac cu câte 2. cor., Simion Iftodi, Vasile Popo- . 
vici, Constantin Poiciuc, Mih. Ropcean, Mihail Fialcovschi, Ioan 
Mosorocean, Nicolai Petriu cu câte 1 cor. Suma colectelor mai 
mici 4 dor. 24 bani. 


Pe lista Nr. 100, încredințată dlui Mihail Jemna, cooperator în 
Balaceana 10 cor. 60 bani şi anume: Mihail Jemna 3 cor. 20 bani, 
Vichentie Jemna, Victor Jemna, Alexie Rusu, Ilie Doboș, Zaharie 
Roşca, Emilian Boca, Dumitru Busuioc cu câte 1 cor., Clementi 
Grosariu 40 b. 


Pe lista Nra 56, încredințată. dlui 1. Grigorovici, coopefator în 
Cuciurmare 33 cor., colectă făcută cu ocaziunea instalării părin- 
telui exarh şi paroh loan Popescul în Cuciurmare la parohia cu 
hramul Sf. Dimitrie SI desrădicării administratorului parohial Const. 
Rusu. 


„Pe lista Nr. 196 încredințată “dlui Tit. Bocance paroh în 
Russ-Moldaviţa 10 cor. și anume: Teofil Bocancea, Elena Bo- 
cancea cu câte 5 cor. 


„+ Pe lista Nr. 99/II, încredinţată dlui George Boca, preot în 
Balaceana 20 cor. 10 bani şi anume: George Boca 10 cor, Anton 
Grosariu, Const: Morariu, Iacov Babor, Iacob Stoleriu, Zazonti To- 
deraș, Luca Oancâa, loan Lenz, Alexa Ostepiuc. Discosul biseri- 
cesc cu câte 1 cor., Maxim .Boca 40 b., Vasile lacoban. 50 b., Ch: 
Chichifoi 20 b. gr 


E Pe lista NI. 183 încredințată, dlui Vasile Iftodi, cooperator’ în 
Dorna- Candreni 20 cor. și anume dela Vasile Ittodi' 20 cor. „So 
cièfatég ‘Mazililor şi Räżeşilor” Bucovineni“ exprimă. tuturor: câritri- 
buitorilor mulțămita cea mai profundă. a - 


„ora za Ca a 


112 GAZETA MAZILILOR ŞI REZEŞILOR 


Redacţionale. 


Am întărziat cu scoaterea. foii noastre şi o dăm 
acuma în număr dublu. In septămânile din urmă era ocu- 
pat comitetul redacţional cu tipărirea apelului la mazilii 
şi răzeșii din satele înstrăinate, tradus în limba ruteană. 
Răzeşii şi mazilii cari din neferecire: nu pot ceti foaia 
noastră ne-au rugat de repeţite ori să le scoatem istoria 
lor pe ruseşte şi am căutat să li împlinim dorinţa. 


Cătră abonaţi; Rugăm pe onoraţii abonaţi să 
binevoiască a-şi achita abonametul: 


r- 


Infiinţată în anul 1857. 


G | i n N] ti 

„urmana M SUI 

Societate de asigurare pe secții, eoncesionată pentru f 
i _ Austria dela anul :1873. 

Fond de siguranță la îinea anului 1911: 


464.700.000 cor. Starea asigurärilor tăcute 
“până la îinea anului 1911 1.051. 900.000 cor. 


Devidende pentru cei asiguraţi se vor plăti în anii 1913/14 până 
la 902/, %, al premiei depline, 


Poliţa inatacabilă, — Poliţi cu valoare pentru toată lumea. 


Asigurare pentru caz de moarte. sau invaliditate asigură pe 
lângă plătirea capitalului întreg eliberarea dela plătirea premiei și 
solvirea unei rente de 5 sau 10%, a capitalului asigurat pentru cazul 
constatării invalidităţii cauzate pri. morb, sau incident, 

Birourile se află: în Leov (Lemberg) Jagelounska 15, jar în- 
Cernăuți str. Domnească 10. 

Prospecte împreună cu deslușiri de lipsă se pot căpăta gratuit 


prin soc. Şcoala Română în Cernăuţi. 


i m 


Proprietar și editor: Un Comitet. Redactor responsabil : Teodor Andoni. 
Societatea tipografică bucovineană în Cernăuţi. 


